**Volebný poriadok**

pre voľby Rady školy pri Základnej škole s materskou školou Šúrovce, Školská 3, 919 25 Šúrovce, konané dňa **15. novembra 2023**. Tento volebný poriadok sa vydáva pre účely voľby členov do rady školy, ktorá sa ako orgán školskej samosprávy ustanovuje v zmysle Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v súlade s poverením starostkou obce na zostavenie kandidátnej listiny na voľby do rady školy a zabezpečenie volieb do rady školy a riadi sa Vyhláškou MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov.

**Časť I.**

**Všeobecné ustanovenia**

1. Voľby Rady školy (ďalej aj RŠ) vyhlasuje zriaďovateľ v súlade s Vyhláškou Ministerstva školstva SR č. 291/2004 z 15. apríla 2004, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov. Zriaďovateľ môže delegovať svojho zástupcu ako pozorovateľa volieb. Voľby sú všeobecné, rovné a tajné.
2. Riaditeľ školy zverejní na verejne prístupnom mieste v škole, na webovej stránke školy oznam o uskutočnení volieb a výzvu na podávanie návrhov na kandidátov do volieb RŠ. Návrh na kandidáta do volieb RŠ za rodičov i zamestnancov je možné predložiť spolu so súhlasom kandidáta v písomnej podobe do **14. novembra 2023 do 12.00 h na riaditeľstve školy.** Oznam o dátume a mieste konania volieb, výzva na podávanie návrhov na kandidátov ako aj volebný poriadok musia byť zverejnené najneskôr 5 dní pred začiatkom volieb.

Voľby do RŠ sa uskutočnia:

***Voľba zástupcov rodičov za ZŠ dňa 15.novembra 2023 od 16,00 h do 17,30 hod – ZŠ s MŠ Šúrovce, trieda na dolnej chodbe budovy 1. stupňa***

RŠ má 11 členov a pozostáva z nasledujúcich zástupcov:

1. jeden zvolený zástupca pedagogických zamestnancov MŠ,
2. jeden zvolený zástupca pedagogických zamestnancov ZŠ,
3. jeden zvolený zástupca nepedagogických zamestnancov školy,
4. jeden zvolený zástupca rodičov detí MŠ,
5. traja zvolení zástupcovia rodičov detí ZŠ,
6. štyria delegovaní zástupcovia zriaďovateľa.

Členom rady školy nemôže byť riaditeľ alebo zástupca riaditeľa školy.

4) Oprávnenými voličmi pre voľbu členov RŠ sú všetci zamestnanci školy, ktorí majú so ZŠ s MŠ uzatvorenú pracovnú zmluvu, a teda sú v pracovnom pomere ku dňu konania volieb a rodičia detí základnej školy aj materskej školy, ktoré sú vedené v Registri detí a žiakov ZŠ s MŠ ku dňu konania volieb. Pri voľbe zástupcu rodičov do orgánu školskej samosprávy môžu rodičia uplatniť len jeden hlas bez rozdielu počtu ich detí v škole.

5) Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, zriaďovateľom poverený zástupca školy vyhlási opakovanú voľbu, ktorá sa uskutoční 16. novembra 2023, pričom pri opakovaných voľbách nie je podmienkou účasť nadpolovičnej väčšiny oprávnených voličov.

**Časť II.**

**Volebná komisia**

1) Voľby do RŠ riadi volebná komisia (ďalej aj VK) menovaná riaditeľom školy. Volebná komisia je trojčlenná, pričom jeden z jej troch členov je ustanovený za predsedu. Členom volebnej komisie môže byt iba ten, kto súhlasí so svojím členstvom vo VK. Žiadny člen volebnej komisie nemôže kandidovať vo voľbách, ktoré riadi. Volebná komisia je zriadená s cieľom prípravy, organizácie, kontroly a vyhodnotenia volieb. Za jej činnosť je zodpovedný predseda VK.

**2) Činnosť volebnej komisie pred konaním volieb:**

* skontroluje zverejnenie oznamu o konaní volieb a možnosti podávať návrhy na kandidátov do volieb RŠ v určenom termíne,
* v spolupráci s riaditeľom školy a triednymi učiteľmi zistí počet oprávnených voličov,
* v spolupráci s riaditeľom školy zabezpečí vytlačenie zodpovedajúceho počtu hlasovacích lístkov pre jednotlivé voľby (Hlasovací lístok pre voľbu zástupcu pedagogických zamestnancov za MŠ do Rady školy pri Základnej škole s materskou školou Šúrovce, Školská 3, Šúrovce, Hlasovací lístok pre voľbu zástupcu pedagogických zamestnancov za ZŠ do Rady školy pri Základnej škole s materskou školou Šúrovce, Školská 3, Šúrovce, Hlasovací lístok pre voľbu zástupcu nepedagogických zamestnancov do Rady školy pri Základnej škole s materskou školou, Školská 3, Šúrovce, Hlasovací lístok pre voľby zástupcov rodičov žiakov ZŠ do Rady školy pri Základnej škole s materskou školou, Školská 3, Šúrovce, Hlasovací lístok pre voľbu zástupcu rodičov žiakov MŠ do Rady školy pri Základnej škole s materskou školou, Školská 3, Šúrovce, ktoré budú obsahovať dátum konania volieb, a očíslovaný zoznam navrhnutých kandidátov, ďalej zabezpečí, že hlasovacie lístky budú opatrené vhodnými identifikačnými znakmi, t. j.názvom organizácie a odtlačkom pečiatky, zabezpečí vytlačenie prezenčných listín pre jednotlivé voľby,skontroluje pripravenosť volebných miestností a hlasovacej schránky.

**3) Činnosť volebnej komisie počas konania volieb:**

* na základe poverenia riaditeľom školy predseda VK otvorí voľby a stanoví dĺžku trvania volieb,
* oboznámi voličov so spôsobom hlasovania a korektným označením voľby kandidáta, pred vydaním hlasovacieho lístka voličovi zabezpečí jeho zapísanie do prezenčnej listiny,
* pri voľbách zástupcov rodičov pripraví prezenčné listiny, zabezpečí, že vytlačené hlasovacie lístky, ktoré neboli vydané voličom so zapísaním voliča do prezenčnej listiny, budú preukázateľne vyradené z procesu volieb,
* dohliada na transparentný priebeh volieb,
* rieši sporné prípady

**4) Činnosť volebnej komisie po vykonaní volieb:**

* bezprostredne po ukončení volieb zistí počet odovzdaných hlasovacích lístkov,
* sčíta platné hlasovacie lístky, pričom za platné hlasovacie lístky sa považujú tie, na ktorých je označený zakrúžkovaním určený alebo nižší počet kandidátov podľa jednotlivých častí tohto volebného poriadku;poškodený hlasovací lístok (roztrhnutý, popísaný, pokreslený, a pod.), ktorý spĺňa ostatné podmienky, je platný, dopísaní kandidáti sa neberú do úvahy, ale ak hlasovací lístok spĺňa ostatné podmienky je platný,
* sčíta neplatné hlasovacie lístky, pričom hlasovací lístok je neplatný, ak je kandidát označený iným spôsobom ako zakrúžkovaním, alebo je zakrúžkovaný vyšší ako stanovený počet kandidátov,
* vykoná sčítanie hlasov pre jednotlivých kandidátov,
* pri sčítaní hlasovacích lístkov a hlasov sú prítomní len členovia VK,
* v prípade rovnosti hlasov o členstve v rade školy rozhodne žrebovaním predseda VK

Volebná komisia vyhotoví zápisnicu a podpísanú zápisnicu členmi VK, prípadne zriaďovateľom delegovaného pozorovateľa, odovzdá riaditeľke školy. Týmto sa činnosť volebnej komisie končí.

Zápisnica obsahuje:

označenie volieb, termín konania volieb,počet oprávnených voličov, počet zúčastnených voličov, zoznam všetkých navrhnutých kandidátov s uvedením počtu platných hlasov,zoznam zvolených členov RŠ, v prípade sporných situácií počas volieb ich stručnú charakteristiku a spôsob riešenia,prílohu tvoria prezenčné listiny voličov.

Zápisnice z volieb spolu s prílohou a hlasovacími lístkami odovzdá predseda volebnej komisie riaditeľovi školy bezprostredne po ukončení sčítania hlasov.

**Časť III.**

**Riaditeľka školy**

**Činnosť riaditeľky školy po vykonaní volieb:**

* zabezpečí nerušený priebeh sčítania hlasov volebnou komisiou
* prevezme od predsedu VK zápisnice z volieb spolu s prezenčnými listinami a všetkými hlasovacími lístkami a starostlivo ich uschová
* nasledujúci pracovný deň po voľbe do rady školy zverejní na webe školy výsledky z volieb (meno, priezvisko, počet hlasov)
* za zriaďovateľa podpíše zápisnice po ich doručení zriaďovateľovi štatutár, teda starostka obce Šúrovce .

**Časť IV.**

**Voľby zástupcu pedagogických zamestnancov zabezpečí zástupca poverený riadením školy v spolupráci s volebnou komisiou**

1) Volebný lístok okrem všeobecných údajov a identifikačných znakov obsahuje v abecednom poradí očíslovaný zoznam kandidátov navrhnutých pedagogických zamestnancov ZŠ a navrhnutých pedagogických zamestnancov MŠ, ktorí volebnej komisii neoznámia svoj nesúhlas s kandidatúrou.

2) Kandidátom na volebnom lístku nemôže byť člen volebnej komisie, nakoľko nemôže kandidovať vo voľbách, ktoré riadi.

3) Každý oprávnený volič, pedagogický zamestnanec, môže na volebnom lístku z uvedených kandidátov vyznačiť zakrúžkovaním poradového čísla najviac 1 kandidáta pedagogického zamestnanca ZŠ a najviac 1 kandidáta pedagogického zamestnanca MŠ. Volebný lístok, ktorý je inak upravený, je neplatný.

4) Členom RŠ sa stáva jeden kandidát s najvyšším počtom získaných hlasov za pedagogických zamestnancov ZŠ a jeden kandidát s najvyšším počtom získaných hlasov za pedagogických zamestnancov MŠ. V prípade rovnakého počtu hlasov prvého, druhého a ďalších kandidátov v poradí rozhodne o členstve v rade školy žrebovaním predseda VK za prítomnosti členov VK, riaditeľa školy a prípadného zriaďovateľom delegovaného pozorovateľa.

5) Ak zástupca pedagogických zamestnancov prestane byť zamestnancom školy, členom rady školy sa stáva ďalší pedagogický zamestnanec, ktorý vo voľbách získal najvyšší počet hlasov.

**Časť V.**

**Voľby zástupcu nepedagogických zamestnancov zabezpečí zástupca poverený riadením školy v spolupráci s volebnou komisiou**

1) Volebný lístok okrem všeobecných údajov a identifikačných znakov obsahuje v abecednom poradí očíslovaný zoznam navrhnutých nepedagogických zamestnancov ZŠ s MŠ, ktorí volebnej komisii neoznámia svoj nesúhlas s kandidatúrou.

2) Kandidátom na volebnom lístku nemôže byť člen volebnej komisie, nakoľko nemôže kandidovať vo voľbách, ktoré riadi.

3) Každý oprávnený volič, nepedagogický zamestnanec, môže na volebnom lístku z uvedených kandidátov vyznačiť zakrúžkovaním poradového čísla najviac 1 kandidáta nepedagogického zamestnanca uvedeného na volebnom lístku. Volebný lístok, ktorý je inak upravený, je neplatný.

4) Členom RŠ sa stáva jeden kandidát s najvyšším počtom získaných hlasov za nepedagogických zamestnancov ZŠ s MŠ. V prípade rovnakého počtu hlasov prvého, druhého a ďalších kandidátov v poradí rozhodne o členstve v rade školy žrebovaním predseda VK za prítomnosti členov VK, riaditeľa školy a prípadného zriaďovateľom delegovaného pozorovateľa.

5) Ak zástupca nepedagogických zamestnancov prestane byť zamestnancom školy, členom rady školy sa stáva ďalší nepedagogický zamestnanec, ktorý vo voľbách získal najvyšší počet hlasov.

**Časť VI.**

**Voľby zástupcov rodičov zabezpečí zástupca poverený riadením školy v spolupráci s volebnou komisiou**

1) Kandidáta na voleného člena RŠ môže po jeho písomnom súhlase navrhnúť ktorýkoľvek z voličov alebo kandidát sám môže oznámiť svoje rozhodnutie kandidovať do RŠ. Termín prijatia návrhov kandidátov do volieb RŠ je do 14.novembra 2023 do 12.00 h na riaditeľstve školy.

2) Volebná komisia prijíma návrhy na kandidátov, zostaví kandidátku, pripraví prezenčné listiny voličov zostavené podľa jednotlivých tried ZŠ a jednotlivých tried MŠ, vyhotoví zvlášť volebné lístky pre kandidátov za základnú školu a zvlášť pre kandidátov za materskú školu, ktoré budú okrem všeobecných údajov a identifikačných znakov obsahovať očíslovaný zoznam navrhnutých kandidátov.

3) Každý volič môže na volebnom lístku vyznačiť zakrúžkovaním poradových čísel najviac troch kandidátov za rodičov ZŠ a najviac jedného kandidáta za rodičov MŠ uvedených na volebnom lístku. Volebný lístok, ktorý je inak upravený, je neplatný.

4) Volebný lístok upravený podľa vlastnej vôle vhodí oprávnený volič osobne do urny.

5) Oprávnení voliči z radov rodičov si môžu uplatniť len jeden hlas bez ohľadu na počet detí v škole. V prípade, ak majú dieťa aj v základnej škole, aj v materskej škole, môžu sa zúčastniť volieb aj v základnej škole, aj v materskej škole.

6) Členmi RŠ sa stávajú prví traja kandidáti podľa počtu získaných hlasov za rodičov žiakov ZŠ a prvý kandidát podľa počtu získaných hlasov za rodičov detí MŠ. V prípade rovnakého počtu hlasov tretieho, štvrtého a ďalších kandidátov v poradí o zvolení za člena RŠ za rodičov ZŠ a v prípade rovnakého počtu hlasov prvého, druhého a ďalších kandidátov v poradí o zvolení za člena RŠ za rodičov MŠ, rozhodne žrebovaním predseda VK za prítomnosti členov VK, riaditeľa školy, prípadného zriaďovateľom delegovaného pozorovateľa a za prítomnosti zástupcu rodičov.

7) Ak dieťa zvoleného zástupcu rodičov prestane byť žiakom školy, členom rady školy sa stáva ďalší zvolený zástupca rodičov, ktorý vo voľbách získal najvyšší počet hlasov.

**Časť VII.**

**Záverečné ustanovenia**

1) Zápisnice z volieb vyhotovené volebnou komisiou spolu s prílohou (prezenčnými listinami) a hlasovacími lístkami budú archivované v ZŠ s MŠ Šúrovce po celé funkčné obdobie rady školy.

2) Ustanovujúce zasadnutie RŠ zabezpečí zriaďovateľ v spolupráci s riaditeľom ZŠ s MŠ v primeranom termíne od skončenia volieb.

3) Na ustanovujúcom zasadnutí RŠ si členovia spomedzi seba tajnou voľbou volia predsedu. Predseda je zvolený, ak získa nadpolovičnú väčšinu hlasov z počtu všetkých členov rady školy. Z ustanovujúceho zasadnutia RŠ sa vyhotoví zápisnica, ktorá obsahuje najmä opis priebehu a výsledky volieb do RŠ, mená a priezviská členov RŠ, meno a priezvisko zvoleného predsedu RŠ a ďalšie skutočnosti týkajúce sa zasadnutia. Vyhotovenie zápisnice zabezpečí zvolený predseda RŠ v spolupráci s riaditeľom ZŠ s MŠ, ktorí zápisnicu podpisujú.

4) Zápisnicu a prezenčné listiny z volieb do RŠ v dvoch vyhotoveniach je predseda RŠ povinný zaslať zriaďovateľovi najneskôr do troch dní od skončenia ustanovujúceho zasadnutia RŠ.

5) V prípade, ak niektorý z volených členov rady školy prestane spĺňať podmienky pre členstvo v rade školy, nastupuje do rady školy ďalší volený člen v poradí určenom vo voľbách v jednotlivých kategóriách.

V Šúrovciach, 6.11. 2023

Ing. Lenka Hanáková

riaditeľka

**Príloha č. 1 Návrh na kandidáta na člena Rady školy pri ZŠ s MŠ Šúrovce**

(ďalej len člena RŠ)

Meno a priezvisko kandidáta:.............................................................................................

Adresa trvalého bydliska kandidáta:...................................................................................

Kandidát kandiduje na člena RŠ v zmysle vyhlášky 291/2004 Z.z. a štatútu RŠ ako zástupca (zakrúžkujte jednu možnosť):

1. rodičov žiakov MŠ

2. rodičov žiakov ZŠ

3. pedagogických zamestnancov ZŠ

4. pedagogických zamestnancov MŠ

5. nepedagogických zamestnancov ZŠ s MŠ

Navrhovateľ kandidáta na člena RŠ podľa §1 bod (7) vyhlášky 291/2004 Z.z.:

Meno a priezvisko navrhovateľa:.........................................................................................

Adresa trvalého bydliska navrhovateľa:................................................................................

Kandidát svojím podpisom potvrdzuje súhlas so svojou kandidatúrou na člena RŠ v zmysle vyhlášky 291/2004 Z.z. a štatútu RŠ. Navrhovateľ svojím podpisom potvrdzuje, že v zmysle §1 bod (7) vyhlášky 291/2004 Z.z. navrhuje menovaného kandidáta na člena RŠ. Súhlas dotknutej osoby so spracovaním osobných údajov: Týmto udeľujem podľa zákona č. 18/12018 Z.z. o ochrane osobných údajov a o zmene a doplnení niektorých zákonov v znení neskorších predpisov súhlas ZŠ s MŠ Šúrovce, Školská 3, 919 25 Šúrovce so spracovaním mojich osobných údajov, ktoré sú uvedené v tejto prihláške na účely volieb do rady školy v súlade s osobitnými právnymi predpismi v oblasti archívnictva a registratúry. Súhlas so spracovaním osobných údajov platí do doby jeho písomného odvolania. Tento súhlas je možné kedykoľvek odvolať. Zároveň beriem na vedomie, že práva dotknutej osoby sú upravené zákonom č. 18/2018 Z.z.

V.................................... dňa......................................

…............................................................... ...................................

Podpis kandidáta Podpis navrhovateľa